Решение на Общия съд от 21 февруари 2024 г. — Hoffmann/EUIPO – Moldex/Metric (Holex)
(Дело T-767/22)1
(Марка на Европейския съюз – Производство по възражение – Заявка за словна марка на Европейския съюз „Holex“ – По-ранна фигуративна марка на Европейския съюз „MOLDEX“ – Относително основание за отказ – Доказване на реалното използване – Липса на вероятност от объркване – Сходство на стоките – Сходство на знаците – Член 8, параграф 1, буква б) от Регламент (ЕС) 2017/1001)
Език на производството: немски
Страни
Жалбоподател: Hoffmann GmbH Qualitätswerkzeuge (Мюнхен, Германия) (представител: D. von Schultz, адвокат)
Ответник: Служба на Европейския съюз за интелектуална собственост (представители: A. Ringelhann и T. Klee)
Друга страна в производството пред апелативния състав на EUIPO, встъпила в производството пред Общия съд: Moldex/Metric AG & Co. KG (Валдорфхеслах, Германия) (представител: T. Krüger, адвокат)
Предмет
С жалбата си на основание член 263 ДФЕС жалбоподателят иска частична отмяна и изменение на решението на втори апелативен състав на Службата на Европейския съюз за интелектуална собственост (EUIPO) от 30 септември 2022 г. (преписка R 1248/2022-2)
Диспозитив
Отменя точки 1 и 2 от решението на втори апелативен състав на Службата на Европейския съюз за интелектуална собственост (EUIPO) от 30 септември 2022 г. (преписка R 1248/2022-2).
Отхвърля жалбата, подадена от Moldex/Metric AG & Co. KG пред втори апелативен състав на EUIPO, в частта, в която се отнася до стоките, посочени в точка 1 от диспозитива на решението на втори апелативен състав на EUIPO от 30 септември 2022 г. (преписка R 1248/2022-2).
Осъжда EUIPO да понесе, наред с направените от него съдебни разноски, и тези на Hoffmann GmbH Qualitätswerkzeuge.
Moldex/Metric понася направените от него съдебни разноски.
____________
1     ОВ C 35, 30.1.2023 г.